सामाजिक यर्थाथवादी तथा राष्ट्रबादी आधारमा लेखिएको यो उपन्यास सरल छ । सबैले वुझन सक्ने भाषा शैलीले सुसज्जित छ । सरल भाषा शैली, गहन विषय वस्तुको कारण यो उपन्यास पठनीय छ । पढन थालेपछि नसकिएसम्म होइन छोड्न मननलाग्ने कथानक अनि शैलीले गर्दा यो उपन्यासप्रति पाठकको राम्रो आकर्षण रहनेछ । एकै वसाईमा पढन सकिने यो उपन्यासले हाम्रो मुलुकको गाउँ, समाजमा विद्यमान वैदेशिक रोजगारको समस्यालाई उजागर गरेको छ । हाम्रो देशको युवा शक्ति विदेशप्रति आकर्षित भइरहेको देखिन्छ । दैनिक हजारौ विदेश पलायन भइरहेका छन् । समान्य पढे लेखेका युवा पुस्ता देखि उच्च शिक्षा हासिल गरेका दक्ष, जो यो देशलाई अति आवश्यक युवा, शक्ति पनि विदेश पलायन भइरहेका छन । कयौले पराई देशमा धेरै दुःख हण्डर खाइरहेका छन । अकाल मृत्युको शिकार भइरहेका छन् । अंगभंग भइरहेका छन् ।
